माया ने यमुना एक्सप्रेसवे के सीईओ को हटाया  
जमीन अधिग्रहण को लेकर जारी विवादों के बीच की मायावती सरकार ने यमुना एक्सप्रेसवे के सीईओ संतोष कुमार द्विवेदी को हटा दिया है।
उत्तर प्रदेश में जमीन अधिग्रहण को लेकर जारी विवादों के बीच की मायावती सरकार ने यमुना एक्सप्रेसवे के सीईओ संतोष कुमार द्विवेदी को हटा दिया है। उनकी जगह प्रतापगढ़ के डीएम पंढरी यादव को यमुना एक्सप्रेसवे का नया सीईओ बनाया गया है।   संतोष कुमार द्विवेदी अब इंटरटेनमेंट टैक्स विभाग के अतिरिक्त आयुक्त बनाए गए हैं। तीन हजार करोड़ रुपयों के यमुना एक्सप्रेसवे प्रोजेक्ट के तहत ग्रेटर नोएडा से आगरा के बीच 165 किलोमीटर लंबा एक्सप्रेस वे तैयार होना है। अभी मायावती सरकार ने पिछले मंगलवार को ही नोएडा प्रशासन में बड़ा फैरबदल करते हुए नोएडा अथॉरिटी के चेयरमैन सीईओ को हटा दिया था।